**Ministru kabineta noteikumu projekta „****Grozījumi Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.aktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un  Kohēzijas fonda vadības likuma  18.panta 10.punktu. |
| 2. | Pašreizējā situācija un problēmas | Pamatojoties uz Ministru kabineta 2011.gada 30.jūnija rīkojumu Nr.273 „Grozījumi darbības programmas „Infrastruktūra un pakalpojumi” papildinājumā”, darbības programmas „Infrastruktūra un pakalpojumi” papildinājuma 3.5.2.1.aktivitātes „Pasākumi siltumapgādes sistēmu efektivitātes paaugstināšanai” ietvaros tiks izveidotas divas apakšaktivitātes – 3.5.2.1.1.apakšaktivitāte „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.1.apakšaktivitāte) un 3.5.2.1.2.apakšaktivitāte „Pasākumi uzņēmumu siltumapgādes sistēmu efektivitātes paaugstināšanai”.  3.5.2.1.1.apakšaktivitāte tiks īstenota atbilstoši Ministru kabineta 2009.gada 17.februāra noteikumiem Nr.162 „Noteikumi par darbības programmas „Infrastruktūra un pakalpojumi” papildinājuma 3.5.2.1.aktivitāti „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases pirmo kārtu” (turpmāk – MK noteikumi Nr.162) un Ministru kabineta 2010.gada 31.augusta noteikumiem Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.aktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām” (turpmāk – MK noteikumi Nr.824).  2011.gada 16.jūnija Eiropas Savienības struktūrfondu un Kohēzijas fonda Uzraudzības komitejas sēdē tika apstiprināti 3.5.2.1.1.apakšaktivitātes projektu iesniegumu vērtēšanas kritēriju grozījumi, kas attieksies uz projektu iesniegumu atlases trešo kārtu. 3.5.2.1.1.apakšaktivitātes projektu iesniegumu atlases trešā kārta tiks organizēta atbilstoši MK noteikumiem Nr.824.  Ņemot vērā iepriekš minēto, jāveic grozījumi MK noteikumos Nr.824.  3.5.2.1.1.apakšaktivitātes projektu iesniegumu atlases pirmajā kārtā pabeigto projektu īstenošanas rezultātā ir ietaupījums par Kohēzijas fonda (turpmāk – KF) finansējumu 197 389 latiem. Līdz ar to MK noteikumu Nr.824 ietvaros ir iespējams palielināt projektu iesniegumu atlases turpmākajās kārtās pieejamā finansējuma apmēru.  MK noteikumos Nr.824 ir noteikts, ka projektu īstenošanas ilgums ir divi gadi. Lai nodrošinātu kvalitatīvu projektu ieviešanu 3.5.2.1.1.apakšaktivitātes ietvaros, ir nepieciešams pagarināt projektu īstenošanas ilgumu par sešiem mēnešiem. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts paredz šādus grozījumus MK noteikumos Nr.824:   * precizēt noteikumu nosaukumā un tekstā aktivitātes nosaukumu; * precizēt 7.punktā noteikto pieejamo finansējuma apmēru; * precizēt 64. un 65.punktu, 1.pielikuma 3.1., 3.3. un 7.6.punktu, precizējot projekta īstenošanas termiņu; * papildināt 3.pielikumu ar 21.punktu un attiecīgi precizēt 1.pielikuma 8.sadaļas pirmo rindkopu atbilstoši 2011.gada 16.jūnija Eiropas Savienības struktūrfondu un Kohēzijas fonda Uzraudzības komitejas sēdē apstiprinātajai 3.5.2.1.1.apakšaktivitātes projektu iesniegumu vērtēšanas kritēriju redakcijai; * tehniskus precizējumus. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Siltumenerģijas lietotāji, pašvaldības, komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 3.5.2.1.1.apakšaktivitātes projektu iesniegumu atlases otrajā kārtā un turpmākajās kārtās pieejamais KF finansējums ir 35 815 555 lati. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi MK noteikumos Nr.162. |
| 2. | Cita informācija | Ministru kabineta noteikumu projekta 11. un 12.punktā ierosinātie grozījumi MK noteikumos Nr.824 attiecas uz 3.5.2.1.1.apakšaktivitātes turpmākajām projektu iesniegumu atlases kārtām, sākot ar trešo kārtu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta valsts aģentūras „Latvijas Investīciju un attīstības aģentūra” esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Ekonomikas ministrs A.Kampars

Vīza: valsts sekretāra vietā –

valsts sekretāra vietnieks G.Ābele

21.07.2011 14:26

L.Mičule

67013093, [Liga.Micule@em.gov.lv](mailto:Liga.Micule@em.gov.lv)